Publication: Magyar Közlöny
Issue: MK-2006-89 (Year: 2006, Number: 89)
Era: 2004-2010
Section: Ez a kerettanterv a 2/2005. (III. 1.) OM rendelet 2. számú mellékleteként kiadott Sajátos nevelési igényű tanulók
Paragraph Index: 48

8. évfolyam 2,5 2,5 2,5 2,5 2,5 2,5 BEVEZETŐ ÉS KEZDŐ SZAKASZ (1–4. évfolyam) Célok A testnevelés az alapvető mozgáskészségek, fizikai képességek aktivizálásával járuljon hozzá – a mozgás összhangjának megteremtéséhez, – a mozgás örömének hosszú távú fenntartásához, a szervezet előkészítéséhez a fokozatosan növekvő és nagyobb intenzitású mozgásokkal szembeni igénybevételre, – a tanulók érzelemvilágának, szellemi-fizikai kitartásának gazdagításához, az önkiszolgálás fejlesztéséhez, – a mozgásszegénység okozta betegségek (kiemelten a gerincbetegségek) megelőzéséhez. Feladatok – Az egyéni sajátosságokhoz igazodó fejlesztési eljárások megtalálása a fizikai erőnlét kialakítására, megtartására és fejlesztésére. – A meglévő testi adottságok fejlesztése. – A mozgáskoordinációs képességek fejlesztése a játéktevékenységen keresztül. – A tartáshibák kialakulásának megelőzése, korrigálása. – A finommotorika, a szem-kéz koordináció és a kétoldaliság fejlesztése. – A legjellegzetesebb testhelyzetek és kartartások körének bővítése. – A koordinált, különböző célú és végrehajtási módú járás, futás, ugrás, szökdelés kialakítása. – A statikus, dinamikus és egyensúlyozó képesség fejlesztése. – Alapkészség kialakítása a labdák elfogásában, dobásában. – A térbeli mozgás és tájékozódás képességének fejlesztése. – Az időjárás tényezőivel szembeni ellenállás, a szervezet edzettségének fejlesztése. 2006/89/II. szám A tantárgy kiemelt habilitációs/rehabilitációs célú feladatai – Motorikus képességek aktivizálása és fejlesztése. – Mozgásos alaptechnikák elsajátításának képessége. – Kondicionális és koordinációs képesség fejlesztése. – Cselekvésbiztonság elérése, a gyors, pontos mozgásos reagálás, a téri tájékozódási képesség fejlesztése. – Együttműködési készség aktivizálása, tolerancia kialakítása. – A terápiás attitűd elfogadása. A tanulók értékelésének elvei Az értékelés célja a motiválás, a mozgás örömére való figyelemfelhívás. Az elemző értékelés a pozitívumokra koncentrál, egyéni célokat, fejlesztési területeket jelöl meg. Jellemzője a rendszeresség, következetesség, alapozva a tanuló aktív részvételére. Jellemzői: – elemző, – pozitívumokat kiemelő, – hiányokat feltáró, előremutató, – reális elvárásokat tisztázó. Figyelembe veszi: – az életkori sajátosságokat, a pszichomotoros képességeket, – az általános és speciális, egyénre szabott fejlesztési célkitűzések, feladatkijelölések alapján az egyéni fejlődés mértékét. Értékelendő területek: – együttműködés a habilitációs munka folyamatában, – aktivitás, – az elsajátítottak önálló alkalmazására való törekvés, – a tanuló önálló mozgáskezdeményezése. Az értékelés szempontjai: – a tanuló önmagához mért fejlődése. Az értékelés módja: – szóbeli – folyamatos visszajelzés, a tanórák végén összefoglaló elemzés és értékelés, – írásbeli – szöveges minősítés, amely a habilitációs célokhoz viszonyítva történik. 2006/89/II. szám BEVEZETŐ SZAKASZ (1–2. évfolyam) Tantárgyi tartalmak, témakörök Témakör Tartalom Rendgyakorlatok Jelentésadás egyszerű formában. Sorakozás támponthoz, segédvonalak mentén. Nyitódások, zárások, vonal- és oszlopalakzatban. Testfordulatok jobbra és balra, lábfejnyitással két ütem alatt. Járás ütemtartással, tapsra. Köralakítás kézfogással, járásban körszűkítéssel. Gimnasztika Utánzó és játékos gyakorlatok. Alapállásban törzs-, kar- és lábmozgások. Különböző testhelyzetekben végzett tartásjavító gyakorlatok (2-4 ütem). Egyszerű kéziszer-gyakorlatok: kézben labda, karika, szalag, tornabot. Atlétika Járások: alakzatokban, különböző lábtartással. Futások: kötetlen, tartós futás, gyorsfutás, futás irányváltással: akadályok között, akadályok leküzdésével. Állórajt: induló láb megkötése nélkül. Ugrások: szökdelések – ugróiskola feladatai. Szökdelések egy és páros lábon, haladás előre, hátra, oldalirányba. Kéztámasszal, páros lábbal felugrás zsámolyra. Természetes ugrásfeladatok: távolugrás helyből és nekifutásból. Mélyugrás tornaszerekről. Magasugrás merőleges nekifutással, alacsony magasság felett. Dobások: eltérő méretű dobóeszközökkel (babzsák, kisméretű gumilabda). Kislabdadobás helyből, helyes hajító mozdulattal. Célba dobás függőleges és vízszintes célra. Torna Támasz- és függésgyakorlatok: helyváltoztatással állatjárások talajon és tornaszereken. Kúszások, csúszások, mászások tornapadon, akadályok alatt. Függeszkedés bordásfalon. Egyensúlygyakorlatok: vonalon, zsinóron, tornapad ülőlapján, keskeny pallón, kar- és lábtartásváltásokkal. Torna jellegű gyakorlatok: gurulóátfordulás előre, hátra, sorozatgurulások, tarkóállás. Labdás gyakorlatok Egyénileg: labda fogása, feldobása, elkapása ölelő fogással, pattogtatása helyben. Járás közben a labda feldobása és elkapása. Labdapattogtatás lassú előrehaladással. Labda lábbal rúgása. Labda falhoz dobása kétkezes alsóval. Párokban: különböző testhelyzetekben labda átgurítása, dobása, rúgása társnak. Csoportban, testnevelési játékban: labda továbbítása adogatással, átdobással, rúgással, gurítással, sor- és váltóversenyekben. Egyéni versengések célba dobással, rúgással, pattogtatással. Testnevelési és sportjátékok Futó- és fogójátékok nehezedő szabályokkal. Labdával végzett egyszerű testnevelési játékok, a megismert labdakezelési technikák beépítésével. Sor- és váltóversenyek sportszerek és eszközök beállításával, hordásával. Körjátékok. Akadályversenyek. Természetben űzhető sportok A helyi lehetőségek függvényében választhatóak a sportágak és a sporteszközök. Triciklizés, rollerezés: haladásirány- és irammegkötésekkel. Téli foglalkozás a szabadban. Könnyített testnevelés Testtartást javító és korrigáló gyakorlatok, prevenciós és rehabilitációs feladatok sporteszközök alkalmazásával is. Fejlesztési feladatok, tevékenységek, tanulásszervezés

Source: https://magyarkozlony.hu/hivatalos-lapok/70a7b5b1cd9ff1c80205933dda7636cc29e18ab2/dokumentumok/7f91eda90b48789599b4772772733dc5e5fc71cd/letoltes